***2. melléklet a 8/2014.(XII.12.) önkormányzati rendelethez[[1]](#footnote-1)***

A Képviselő-testület szerveire átruházott hatáskörök

1. Pénzügyi Bizottság átruházott hatáskörei:

1.1. Az államháztartáson kívülre nyújtott pénzbeli támogatás iránti kérelmek elbírálása [az államháztartáson kívüli forrás átadása és átvétele szabályairól szóló 5/2014.(IV.30.) önkormányzati rendelet 3.§ (1) bekezdése alapján]

2. Szociális, Kulturális, Ifjúsági és Sport Bizottság átruházott hatáskörei:

2.1. Rendkívüli települési támogatás iránti kérelmek elbírálása [a szociális ellátások helyi szabályozásáról szóló 3/2015.(II.27.) önkormányzati rendelet 8.§ (3) bekezdése alapján]

3. Polgármester átruházott hatáskörei:

3.1. Szociális étkeztetés iránti kérelem elbírálása [a szociális ellátások helyi szabályozásáról szóló 3/2015.(II.27.) önkormányzati rendelet 19.§ (5) bekezdése alapján]

3.2. Az Önkormányzat vagyonáról és a vagyongazdálkodás szabályairól szóló 6/2013.(IV.25.) önkormányzati rendelet 5.§ (3) bekezdése alapján

3.2.1. gondoskodik az ingatlanok 7 napot meg nem haladó bérletére vonatkozó szerződések megkötéséről,

3.2.2. a Képviselő-testület határozata alapján gondoskodik az ingatlanok eladására, vételére, 7 napot meghaladó bérletére vonatkozó szerződések megkötéséről,

3.2.3. 100.000 Ft értékig önállóan, 100.000 Ft értéket meghaladóan a Képviselő-testület határozata alapján gondoskodik a nem ingatlanban megtestesülő üzleti vagyon eladására, vételére és bérletére vonatkozó szerződések megkötéséről,

3.2.4 ellenőrzi az Önkormányzat által megkötött szerződésekben foglaltak teljesítését, ennek során érvényesíti az Önkormányzat érdekeit,

3.2.5. indokolt esetben, különösen kárral fenyegető helyzetben megteszi azokat a jognyilatkozatokat, amelyek a szerződés felbontására vagy megszüntetésére irányulnak,

3.2.6. önállóan elutasíthat minden olyan szerződési ajánlatot, melynek elfogadása nem önkormányzati érdeket szolgál,

3.2.7. közműszolgáltatók részére közművezetékek elhelyezése céljára vezetékjogot, szolgalmi jogot vagy használati jogot önkormányzati tulajdonban lévő ingatlanokon olyan mértékig biztosít, amely az érintett ingatlanok rendeltetésszerű használatát nem befolyásolja, amennyiben e jogok közösségi érdeket is szolgálnak és értékük a 200.000 Ft-ot nem haladja meg,

3.2.8. engedélyezi közterület ideiglenes használatát, gondoskodik az erre vonatkozó szerződés megkötéséről, amennyiben a használat a közterület rendeltetésének megfelelő használatát nem korlátozza,

3.2.9. engedélyezi a 20.000 Ft-ot meg nem haladó behajthatatlan követelés törlését.

3.3. Jóváhagyja az Önkormányzat működésével kapcsolatos, jogszabályban meghatározott belső szabályzatokat (54.§ (2) bekezdés)

3.4. Településképi bejelentési és kötelezési eljárást folytat le a településkép védelméről szóló 13/2017.(XII.31.) önkormányzati rendeletben meghatározott esetekben.

3.5. Településképi véleményezési eljárást folytat le a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 6/2017.(VIII.8.) önkormányzati rendeletben meghatározott esetekben és módon.

3.6. Ellátja a filmforgatás célú közterület-használattal összefüggő hatásköröket a közterületek filmforgatási célú igénybevételéről szóló 11/2013.(XII.2.) önkormányzati rendelet 6.§-a alapján.

4. Jegyző átruházott hatáskörei:

4.1. Lakhatáshoz kapcsolódó rendszeres kiadások viseléséhez nyújtott települési támogatás megállapítása [a szociális ellátások helyi szabályozásáról szóló 3/2015.(II.27.) önkormányzati rendelet 8.§ (2) bekezdése alapján]

4.2. Születési támogatás megállapítása [a szociális ellátások helyi szabályozásáról szóló 3/2015.(II.27.) önkormányzati rendelet 8.§ (2) bekezdése alapján]

4.3. Tanévkezdési támogatás megállapítása [a szociális ellátások helyi szabályozásáról szóló 3/2015.(II.27.) önkormányzati rendelet 8.§ (2) bekezdése alapján]

1. Módosította a 8/2019.(XI.29.) önkormányzati rendelet 2.§-a. Hatályos: 2019. november 30-tól. [↑](#footnote-ref-1)